Kwytskeldings 'klap in gesig van misdaadslagoffers' | Maroela Media
Kwytskeldings 'klap in gesig van misdaadslagoffers'
Die aankondiging deur pres. Cyril Ramaphosa dat hy die straf van sekere kategorieë gevonniste oortreders gaan verminder, wys dat hy en sy party se lippetaal bloot net leuens is.
Só sê Glynnis Breytenbach, DA-woordvoerder oor justisie en korrektiewe dienste, oor Ramaphosa en sy party se lippetaal oor die oppergesag van die reg en hul oppervlakkige verbintenis tot die bekamping van misdaad wat hoogty vier in Suid-Afrika.
Volgens Breytenbach werk die polisie, ondanks beperkte hulpbronne en erge druk, baie hard om met geen of min erkenning misdaad te ondersoek en bewysstukke vir verhore reg te kry. "Aanklaers werk net so hard om in dié sake te vervolg in 'n poging om Suid-Afrika 'n veiliger plek vir almal te maak. Die vrugte van hul harde arbeid word nou beloon met spesiale kwytskelding vir meer as 14 000 veroordeelde misdadigers."
Breytenbach meen verder dit is 'n klap in die gesig vir die duisende Suid-Afrikaners wat daagliks slagoffers van misdaad is.
"Daar sal aan geen van die voorgeskrewe voorwaardes vir parool voldoen word nie en wanneer 'n groot aantal van die wat vrygelaat word weer na misdaad terugkeer, sal ons president ongetwyfeld weer 'geskok' wees. Hierdie keer sal hy nie kan doekies omdraai nie, maar die skuld moet dra."
Ronald Lamola (middel). (Foto: Twitter)
Ronald Lamola, minister van justisie, het Maandagmiddag gedurende 'n mediakonferensie in Pretoria aangekondig dat Ramaphosa die kwytskelding goedgekeur het.
Lamola het gesê dit is egter nie geldig vir gevangenes wat skuldig bevind is aan seksuele oortredings, moord, poging tot moord, gewapende roof, hoogverraad of sabotasie of terrorisme, kindermishandeling en huishoudelike geweld nie.
Dieselfde geld ook vir gevangenes wat lewenslange tronkstraf opgelê is, gevangenes wat as geestessiek gekwalifiseer is of gevangenes wat as gevaarlik deur 'n hof geklassifiseer is.
Volgens Lamola is die gevangenes wat kwytgeskeld gaan word hoofsaaklik diegene wat reeds onder korrektiewe toesig is of op parool vrygelaat is. Hy het gesê slegs 8,99% van die meer as 160 000 mense wat tans in gevangenisse is, sal vir die kwytskelding in aanmerking kom.
Pule Mabe. Foto: Twitter
Die ANC het die aankondiging verwelkom. Pule Mabe, nasionale woordvoerder van die party, het gesê rehabilitasie en versoening sowel as die genesing van die verhouding met slagoffers van misdaad is een van die belangrikste hoekstene van grondwetlike demokrasie.
"Saam moet ons voortgaan om 'n samelewing te bou wat sy burgers 'n tweede kans gee en hulle bemagtig om tot nasiebou by te dra."
Volgens Mabe is die ANC bly dat sekere gevangenes nie vir die kwytskelding in aanmerking kom nie, aangesien dit 'n duidelike boodskap stuur aan diegene wat hulle aan dié tipe oortredings skuldig maak dat die samelewing nooit die soort misdade sal duld nie.
"Die ANC doen 'n beroep op oortreders wat 'n tweede kans kry om dit met albei hande aan te gryp en om hul daartoe te verbind om te werk aan 'n veilige, regverdige en vreedsame samelewing."
Cyril Ramaphosa Ronald Lamola
Doodsdreigemente: Plaasbestuurder sal 'aanhou boer'
Video: Man geskiet wat 'rowers' verfilm
Wat meer kan mens verwag van die hoof van n terroris groep. Jy gaan tog nie baie verwag van ISIS af nie ne.
Hierdie President gaan nog lang trane huil oor waar na hy mik met SA. Die man is n groot 2 gesig. Mooi praat op T V en baie agter af van T V af. Dit is maar hoe n kommunis werk.
Gebruik eerder hierdie misdadigers om ons land weer skoon en netjies te kry.
En 'almal' het destyds met sy verkiesing tot president loop vertel hy is die volgende messias!
1.Die tronke is so oorvol daar is nie tyd vir rehabilitasie nie. Basiese behoeftes soos eettyd neem eenvoudig te veel tyd in beslag. 2. Waar gaan die vrygelates werk kry "om die beste te maak van n tweede kans?" So hulle gaan maar weer verval in misdaad en die keer dalk erger misdade pleeg. 3.Onthou die kans dat hulle nie aan bendes behoort voor die tyd is skraal…. Maar as hulle uit die tronk kom is die kans nul…bendesoldate aan die buitekant is eenvoudig boodskappers op n missie… Die ANC sal nooit die doodstaf terugbring nie…Want van Eskom tot die… Lees meer »